Oratorij

Oratorijum je muzička kompozicija koju skupa izvode orkestar, hor, i vokalni solisti. Mada ima sličnosti, oratorijum treba razlikovati od opere. Razlike su u tome što kod oratorijuma nema podjele uloga među pjevačima, nema posebne scene ni kostima. Ipak, najveća je razlika u temi djela. U operi se uvijek radi o nekoj priči, bila ona ljubavna ili neka više dramatična priča o izdaji i prevari, pa čak i ubistvu. S druge strane, oratorijum prvenstveno obrađuje određenu sakralnu temu te su im u početku 'prirodan' ambijent bile crkve. Oratoriji se, za razliku od svetih tekstova, smatraju pozorišnim obradama koje pretvaraju biblijske priče u lirske stihove, često koristeći rime.

Najveću popularnost oratorijumi su imali početkom 17. vijeka u Italiji. U drugoj polovini istog vijeka religiozni oratorij postepeno poprima svjetovni karakter.

Oratoriji obično sadrže:

 Uvertiru, samo za muzičke instrumente.
 Razne arije, otpjevane od strane vokalnih solista.
 Recitative koji se obično koriste u razvoju radnje.
 Na kraju dolaze horovi, često monumentalni sa namjerom da prenesu osjećaj slave. Često su timpani i trube korišteni u refrenima kod oratorija.
Kod italijanskih oratorija razlikujemo 'oratorio volgare' koji je nastajao na italijanskom jeziku, i 'oratorio latino' sa tekstom na latinskom jeziku.

Kompozitori klasične muzike rado su komponovali oratorijume, a naročito Georg Friedrich Händel.

Neki od njih su:

 Antonio Vivaldi, Juditha triumphans (1716)
 Johann Sebastian Bach,  the Christmas Oratorio (1734)
 Georg Friedrich Händel, Messiah (1741)
 Paul McCartney, Liverpool Oratorio (1991)

 Također pogledajte 
 Misa

 Reference 

Kategorija:Muzika
Kategorija:Stilovi u zapadnoj klasičnoj muzici
Kategorija:Muzičke forme